**Που οφείλεται το Ειδικό καθεστώς των ΟΕΒ και η εξαίρεσή του από τις «περί Δημοσίου Λογιστικού και προμη­θειών του Δημοσίου διατάξεις».**

Η εξαίρεση των ΟΕΒ από τις διατάξεις του Δημοσίου Λογιστικού έγινε για να αντιμετωπίζεται έγκαιρα κάθε πρόβλημα που χρήζει άμεσης εργασίας, π.χ. πλημμύρες, θεομηνίες κ.λπ.

Αυτό σημαίνει ότι αν γίνει μια πλημμύρα και πνίγονται χωράφια και χωριά ή συμβαίνει μια άλλη θεομηνία π.χ. κάψιμο αντλιοστασίου κ.λπ., δεν μπορεί ο ΟΕΒ να περιμένει πότε θα γίνει η προέγκριση από τον Επίτροπό του Ελεγκτικού Συνεδρίου, δεν μπορεί να πάρει προτιμολόγια για προσφοράς και για διαγωνισμό κ.λπ., αλλά επείγει να στείλει αμέσως την τσάπας για να ανοίξει τα ποτάμια και να αποστραγγίσει η περιοχή κ.λπ.

Διαβάζουμε λοιπόν τα εξής:

 **Άρθρον 15** (του Ν.Δ. 3881/1958)

**Πόροι Ο.Ε.Β.**

«1. Πόροι των Ο.Ε.Β. είναι αι κατά το άρθρον 10 στεμματικαί εισφο­ραί και τέλη, τα αρδευτικά τέλη ή το αντίτιμον χρήσεως ύδατος, τα κατά την παρ. 1ε΄ του άρθρου 14 μισθώματα και δικαιώματα, το προϊόν δα­νείων του Δημοσίου ή ετέρων πιστωτικών Ιδρυμάτων, ως και πάν άλλο προβλεπόμενον υπό του Καταστατικού αυτών έσοδον.

2. Αι στρεμματικαί εισφοραί και τα τέλη, επιβαλλόμενα υπό των Ο.Ε.Β., εισπράττονται υπό των αρμοδίων οργάνων αυτών απ’ ευθείας ή κατά τα εν άρθρω 10 παρ. 4 καθοριζόμενα, εν υπερημερία εφαρμοζομέ­νων των διατάξεων περί εισπράξεως δημοσίων εσόδων.

**3. Η εν γένει διαχείρισις των πάσης φύσεως πόρων των Ο.Ε.Β. και η πραγματοποίησις των δαπανών εντός των ορίων του εγκριθέντος προϋ­πολογισμού αυτών ενεργείται κατά τα υπό του Δ. Συμβουλίου οριζόμενα και κατά παρέκκλισιν από των περί Δημοσίου Λογιστικού και προμη­θειών του Δημοσίου διατάξεων, μετά ητιολογημένην εκάστοτε απόφασιν του Δ.Σ.,** λαμβανομένην εν τη περιπτώσει ταύτη δι’ απολύτου πλειοψη­φίας των μελών αυτού, και δι’ αποφάσεων του Υπουργού Γεωργίας, εκ­διδομένων κατά τα ειδικώτερον δια Βασιλικού Διατάγματος ορισθησόμε­να.

Επομένως, δεν πρέπει να θεωρούνται ίσοι ως προς την τήρηση των βιβλίων τους και των οικονομικών τους οι ΟΕΒ με τους άλλους φορείς του ή τα Ν.Π. του Δημοσίου τομέα.